b"\n_START_ARTICLE_\nPushwagner\n_START_SECTION_\nHandling\n_START_PARAGRAPH_\n\xc2\xbbPushwagner\xc2\xab\xc2\xa0er et intenst og kreativt portr\xc3\xa6t af en af Norges mest ber\xc3\xb8mte og berygtede kunstnere. Pushwagners rejse mod ber\xc3\xb8mmelse og anerkendelse har ikke v\xc3\xa6ret let. Han har tilbragt flere \xc3\xa5r som hjeml\xc3\xb8s, og har k\xc3\xa6mpet med narkotika og alkoholmisbrug. I dag er den 71-\xc3\xa5rige kunstner blandt de mest ber\xc3\xb8mte og fremtr\xc3\xa6dende b\xc3\xa5de i hjemlandet Norge og p\xc3\xa5 den internationale kunstscene. Filmen handler bl.a. om identitet og kontrol ' temaer som g\xc3\xa5r igen i b\xc3\xa5de Pushwagners personlighed og hans kunst. Hvem gemmer sig bag den Joker-lignende karakter, som er altid ulasteligt kl\xc3\xa6dt? Vil filmholdet kunne tr\xc3\xa6nge ind bag faceaden En varm duel opst\xc3\xa5r mellem instrukt\xc3\xb8rerne og deres subjekt ' Hvem har kontrol over den kreative proces?\xc2\xa0\xc2\xbbPushwagner\xc2\xab\xc2\xa0er ikke en almindelig kunstfilm, hvor specialister og kunsthistorikere udtaler sig, men et humoristisk studie af et menneske, hvis kunst bliver brugt som et kreativt redskab i fors\xc3\xb8get p\xc3\xa5 at n\xc3\xa5 ind til manden bag myten."